Erste Bank a.d. Novi Sad, po četvrti put za redom, raspisuje konkurs za nove članove Kluba 27, sa ciljem da promoviše i nagradi aktivne, talentovane i kreativne mlade ljude. Svi oni koji imaju od 16 do 27 godina, postižu izuzetne rezultate u oblastima kojima se bave, podstiču uključivanje drugih u te oblasti i šire pozitivan uticaj, imaće priliku da dobiju javno priznanje i nagradu u jednoj od tri oblasti:

· umetnost

· društvene i humanističke nauke

· prirodne nauke i tehničko-tehnološka oblast

Svi zainteresovani mogu da se prijave od 25. decembra 2010. do 25. februara 2011. godine, popunjavanjem formulara na Internet portalu www.superste.net, koji je Erste Banka pokrenula radi podrške mladim talentovanim ljudima da se okupe, upoznaju i razmenjuju iskustva. Na istoj adresi mogu se pronaći i sve dodatne informacije o konkursu i uslovima koje svaki kandidat treba da ispunjava.

